Document ID: 31974R0468

31974R0468
L 056/15
SLUŽBENI LIST EUROPSKE UNIJE
26.02.1974.
UREDBA KOMISIJE (EEZ) br. 468/74
od 26. veljače 1974.
o izmjeni Uredbe Komisije (EEZ) br. 1767/68 o sustavu najnižih cijena za izvoz podanaka, lukovica i gomolja cvijeća u treće zemlje
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 234/68 (1) od 27. veljače 1968. o uspostavljanju zajedničke organanizacije tržišta za živo drveće i druge biljke, lukovice, korijenje i slično, rezano cvijeće i ukrasno lišće, a posebno njezin članak 7. stavak 2.,
budući da članak 1. stavak 1. Uredbe Komisije (EEZ) br. 1767/68 (2) od 6. studenoga 1968. o sustavu najnižih cijena za izvoz podanaka, lukovica i gomolja cvijeća u treće zemlje, koja je izmijenjena Uredbom (EEZ) br. 688/72 (3), predviđa da se najniže izvozne cijene moraju utvrditi svake godine najkasnije do 31. siječnja, osim cijena za vrste begonija, gloksinija, gladiola, dalija i ljiljan, koje se moraju utvrditi najkasnije do 31. ožujka; budući da na temelju stavka 3. svaka država članica mora svake godine do 1. ožujka za vrste begonija, gloksinija, gladiola i ljiljan, a do 1. siječnja svake godine za ostale proizvode obuhvaćene sustavom najnižih izvoznih cijena, dostaviti sve podatke potrebne za ocjenu kretanja cijena na međunarodnim tržištima i za utvrđivanje najnižih cijena;
budući da su u zadnjih nekoliko godina, zbog promjena u metodama uzgoja lukovica ljiljana, sezona sjetve i prodajna sezona nastupale ranije; budući da je u interesu proizvođača, trgovine i kupaca da se odredi i raniji datum utvrđivanja najniže izvozne cijene; budući da bi s tim ciljem najbolje odgovarao datum 31. siječnja;
budući da su mjere predviđene ovom Uredbom u skladu s mišljenjem Upravljačkog odbora za živo drveće i druge biljke, lukovice, korijenje i slično, rezano cvijeće i ukrasno lišće,
DONIJELA JE OVU UREDBU:
Članak 1.
1. U članku 1. stavku 1. Uredbe (EEZ) br. 1767/68, riječi „i vrste ljiljan” brišu se.
2. U stavku 3. tog članka, riječi „i vrste ljiljan” brišu se.
Članak 2.
Ova Uredba stupa na snagu trećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 26. veljače 1974.

Labels: 3
2
6